

**La Campanya de Teatre Amateur de Girona ha seleccionat 15 obres per al catàleg del 2021**

* *La Campanya de Teatre Amateur impulsada per la Casa de Cultura de la Diputació de Girona i la Federació teatral Amateur Gironina presenta el catàleg de la setena edició*
* *Les companyies seleccionades a l’edició del 2021 són: Guspira Teatre, Elenc Santperenc, Safreig Teatre de Salt, Grup de Teatre Cassanenc, la Laguna Teatre de Sils, el Grup de Teatre de Sant Hilari Sacalm, La 113, Theatrum Mundi, Increixendo, Preludi, Cràdula Teatre, TeQuatre, Teiatròlics, Agrupació Teatral la Gespa i Teatre Centre Arbúcies.*

# Girona, 15 d’octubre 2020

La Fundació Casa de Cultura de la Diputació de Girona i la Federació Teatral Amateur Gironina presenten per **setè any** consecutiu la Campanya de Teatre Amateur, un projecte per incentivar la programació d’obres de teatre de companyies no professionals als municipis de la demarcació de Girona.

A la campanya del 2021 s’hi han presentat **19 propostes** teatrals de les quals el jurat n’ha escollit 15 i que es podran veure arreu de les comarques gironines durant l’any que ve.

Les obres escollides són *Mentiders,* de Guspira Teatre; *Tics i tocs*, d’Elenc Santperenc; *Tartuf*, de Safreig Teatre de Salt; *Litus*, del Grup de Teatre Cassanenc; *El Florido pensil*, de la Laguna Teatre de Sils; *Linies obertes*, del Grup de Teatre de Sant Hilari Sacalm; *13 i dimarts*, de La 113, *A(mor)t Cia*, de Theatrum Mundi; *Abismes*, d’Increixendo; *Que sigui l’últim cop*, de Preludi; *Theresienstadt*, Cràdula Teatre, *No hi ha lladre que per bé no vingui*, de TQuatre; *Mamaaa!!!*, de Teiatròlics; *L’art de la comèdia*, de l’Agrupació Teatral la Gespa; i *Terapèutic*, del Teatre Centre d’Arbúcies.

El jurat ha estat format per **Isidre Ferràndiz**, representant del Centre de Formació Teatral El Galliner; **Martí Peraferrer**, director del Festival Internacional de Teatre Amateur de Girona; **Meritxell Yanes**, actriu professional; **Maria Àngels Buisaac**, actriu professional i formadora teatral; **Daniel Sancho**, president de la Federació Teatral Amateur Gironina.

La **Federació Teatral Amateur Gironina,** es fa càrrec de la producció de la Campanya de Teatre, des del moment de la publicació de les bases i terminis d’inscripció, fins als darrers tràmits per justificar les actuacions realitzades. També s’ha fet càrrec de les tasques de comunicació i ha coordinat la tascat del jurat.

**CATÀLEG D’OBRES 2021**

|  |  |
| --- | --- |
| **Obra** | **Grup de teatre** |
| Mentiders | Guspira Teatre |
| Tics i tocs | Elenc Santperenc |
| Tartuf | Safreig Teatre de Salt |
| Litus | Grup de Teatre de Cassanenc |
| El Florido pensil | La Laguna Teatre de Sils |
| Linies obertes | Grup de Teatre de Sant Hilari Sacalm |
| 13 i dimarts | La 113 |
| A(mor)t Cia. | Theatrum Mundi |
| Abismes | Increixendo |
| Que sigui l’últim cop | Preludi |
| Theresienstadt | Cràdula Teatre |
| No hi ha lladre que per bé no vingui | Tequatre |
| Mamaaa!!! | Teiatròlics |
| L’art de la comèdia | Gespa Teatre |
| Terapèutic | Teatre Centre d’Arbúcies |

La programació complerta es podrà consultar a www.campanyadeteatre.cat

Si necessiteu fotografies de l’activitat podeu demanar-les a: federacioteatral@gmail.com